《菊影 其二》
清代·汪文柏

篝镫斜照粉墙间，枝叶分明似可攀。竟夜不移香不染，晚年相对意相关。

解衣泼墨临偏反，扣户邀人数往还。嫩蕊酿成光色好，更宜杯底见南山。

作者简介：安徽休宁人，原籍浙江桐乡。康熙间，官兵马司指挥，三载归里。工诗，善画墨兰，雅秀绝俗，亦工山水小品。晚年手定诗稿《柯亭余习》，朱彝尊序之。又有《古香楼吟稿》等。